# Baronia de l'Albi

La baronia de l'Albi és un títol nobiliari de la Corona d'Aragó, creat l'any 1342 pel rei Pere III d'Aragó, a favor de Sibil·la Pere d'Albi, amb jurisdicció senyorial que s'estenia sobre el castell i la vila de l'Albi, a la comarca catalana de les Garrigues.
El títol va passar a la Casa de Centelles i, a mitjan segle xiv, a la Casa de Mur. D'aquesta casa va destacar el baró Acard de Mur i Alemany de Cervelló, capità general del Regne de Sardenya en 1413. En 1444, el títol va passar a la Casa de Cardona, quan la neta i hereva d'Acard de Mur, Elfa de Perellós, va casar amb Hug de Cardona i de Centelles, baró de Bellpuig. Durant la Guerra Civil Catalana (1462–1472), el rei Joan II d'Aragó li confisca a Hug de Cardona i de Perellós la baronia de Bellpuig, però aconseguí mantenir la baronia d'Albi, la qual passaria als seus descendents: els Erill, Desplà i Cartellà.
El títol va ser confirmat el 21 d'octubre del 1755 per Ferran VI, a benefici de Francesc Galcerán de Cartellà-Sabastida-Ardena i Fonts, baró de Falgons, de Granollers, de Rocacorba i de Cervià, del que passà als seus descendents per línia femenina: els Rocabruna i Montoliu. Des del 2022, l'actual titular és Carles de Montoliu i Heyndrickx, XXXIII baró de l'Albi.

## Armes

«Escut partit: 1r, en camp d'or, un arbre sobre un promontori, de sinople; 2n, en camp d'or, dos pals, de gules.»

## Barons de l'Albi

| | Titular | Període |
| Creat el 1342 per Pere III d'Aragó. |||
| I | Sibil·la Pere d'Albi | 1342-1348 |
| II | Ramon Pere de l'Albi | 1348-1359 |
| III | Elionor Pere de l'Albi | 1359-1395 |
| IV | Lluís de Mur | 1395-c.1408 |
| V | Acard de Mur i de Cervelló | c.1408-1415 |
| VI | Violant-Lluïsa de Mur i de Cardona | 1415-1467 |
| VII | Elfa de Perellós i de Mur | 1467-1495 |
| VIII | Hug de Cardona-Anglesola i de Perellós | 1495-1511 |
| IX | Joana de Cardona i de Ballester | 1511-1566 |
| X | Pere d'Erill i de Cardona | 1566-1589 |
| XI | Hug d'Erill-Cardona i de Ferrer | 1589-1606 |
| XII | Maria d'Erill-Cardona i de Ferrer | 1606-1633 |
| XIII | Ramon d'Erill-Desplà i d'Erill-Cardona | 1633-1651 |
| XIV | Jaume d'Erill-Desplà i d'Erill-Cardona | 1651-1662 |
| XV | Francesca d'Erill-Desplà i d'Erill-Cardona | 1662-1672 |
| XVI | Maria de Cartellà i d'Erill_Dsplà | 1672-1674 |
| XVII | Josep Galceran Sabastida-Ardena i de Cartellà | 1674-1724 |
| XVIII | Francesc de Cartellà-Sabastida-Ardena i Fons | 1724 (ratificat el 1755)-1763 |
| XIX | Josep-Galceran de Cartellà-Sabastida-Ardena i de Casteràs | 1763-1823 |
| XX | Maria Josepa de Cartellà-Sabastida-Ardena i de Sentmenat | 1823-1835 |
| XXI | Pere d'Alcàntara de Rocabruna i de Cartellà-Sabastida-Ardena | 1835-1850 |
| XXII | Francesc de Sales de Rocabruna i Jordà | 1850-1874 |
| XXIII | Josepa de Rocabruna i Jordà | 1874-1890 |
| XXIV | Marià de Montoliu i de Rocabruna | 1890-1930 |
| XXV | Carles de Montoliu i de Duran | 1930-1976 |
| XXVI | Carles de Montoliu i Carrasco | 1978-2021 |
| XXXIII | Carles de Montoliu i Heyndrickx | 2022- |

## Referències

* 1 2 de Fluvià Escorsa, 2005.
* ↑ «Baronia de l'Albi». Gran Enciclopèdia Catalana. Barcelona: Grup Enciclopèdia Catalana.
* ↑ «Orden JUS/702/2022, de 13 de julio, por la que se manda expedir, sin perjuicio de tercero de mejor derecho, Real Carta de Sucesión como Barón de Albi a favor de don Carlos de Montoliu y Heyndrickx». BOE, 26-07-2022, pàg. 107231.
* ↑ de Fluvià Escorsa, 2015.
* ↑ «Francesca de ERIL». geneanet. Pierfit.
* ↑ «Maria de CARTELLA». geneanet. Pierfit.
* ↑ «Josep Galceran de ARDENA». geneanet. Pierfit.
* ↑ «Francisco Galseran de ARDENA». geneanet. Pierfit.
* ↑ «Josep Galceran de ARDENA». geneanet. Pierfit.
* ↑ «Maria Josefa de Ardena». geneanet. Pierfit.
* ↑ «Francesch de Sales de ROCABRUNA». geneanet. Pierfit.
* ↑ «Maria Josefa de ROCABRUNA». geneanet. Pierfit.
* ↑ «Mariano de MONTOLIU». geneanet. Pierfit.

## Bibliografia

* de Fluvià Escorsa, Armand «Ratificación de dos baronías inmemoriales catalanas por la pérdida del título original: El Albi y Canyelles». Hidalguía: la revista de genealogía, nobleza y armas, 310-311, 2005, pàg. 297-304.